Document ID: /roh_data/filtered/fineweb-2-filterrobots_roh.jsonl.gz/48154

Il concern d'energia Axpo ha fatg ina perdita da 24 milliuns francs ils emprims sis mais da l'onn da fatschenta 2019/2020. Quai ha communitgà il concern. Avant in onn aveva l'Axpo anc fatg in gudogn da 435 milliuns francs. La perdita actuala sa resultia cunzunt da la situaziun tendida als martgads da finanzas en consequenza da la crisa da corona.
Dapli svieuta
In augment a l'Axpo dentant cuntanschì tar la svieuta. Ils emprims sis mais da l'onn da fatschenta 2019/2020 - è la svieuta creschida sin bunamain 2,8 milliardas francs. Quai è in augment dad 8 pertschient cumpareglià cun l'onn avant.